Ökukennaranám til almennra réttinda er þriggja missera námsbraut sem er ætluð þeim sem vilja afla sér þekkingar og hæfni til undirbúnings þess að fá löggildingu til að annast ökukennslu fyrir flokk B ( fólksbifreið / sendibifreið ) . Námið miðar að því að nemendur öðlist þekkingu og þjálfun til að geta skipulagt , undirbúið og annast ökukennslu , með tilliti til hæfni , getu og þarfa ökunemenda sinna . Nemendur eiga að geta ekið af öryggi og framsýni og vita hvernig best sé staðið að færniþjálfun . Áhersla er lögð á að nemendur öðlist staðgóða þekkingu á sviði umferðarfræða og færni í að beita og miðla henni til annarra . Fagleg þekking á sviði umferðarfræða og færni á sviði kennslufræða og þjálfunar verður því ætíð að fara saman . KennslutilhögunBókleg kennsla fer fram í staðlotum . Kennsluaðferðir eru fjölbreyttar , t.d. fyrirlestrar , umræður , kynningar , æfingar og verkefni . Þá skipa vettvangsnám og æfingakennsla veglegan sess í náminu , en það fer fram utan staðlota . Lokapróf , ökukennarapróf sbr. 36. gr. reglugerðar nr. 830 / 2011 um ökuskírteini eru fimm talsins . Til að mega gangast undir þau þarf nemandi að fullnægja öllum ákvæðum um tímasókn , úrlausn verkefna og námsárangur í hverri námsgrein . Lágmarkseinkunn í hverju þessara lokaprófa er 7,0 . Námslok eru fyrirhuguð í desember 2021 . Undirbúningsnámskeiðið verður kennt 24. ágúst til og með 28. ágúst . Kennt er yfir daginn , frá 9:00 - 16:00 . Kennt er yfir daginn , í lotum . Loturnar verða eftirfarandi : 16. - 19. september 202014. - 17. október 202011. - 14. nóvember 20202. – 5. desember 2020 13. - 16. janúar 202117. - 20. febrúar 202117. - 20. mars 202114. - 17. apríl 20215. - 8. maí 202125. – 28. ágúst 202122. - 25. september 202113. - 16. október 202110. - 13. nóvember 2021 Athugið að dagsetningar eru birtar með fyrirvara um breytingar . Fyrir hverjaTil þess að öðlast löggildingu til ökukennslu þarf að hafa lokið ökukennaranámi og prófi ásamt því að uppfylla eftirfarandi skilyrði ( sbr. reglugerð nr. 830 / 2011 um löggildingu ökukennara og starfsleyfi ökuskóla ) : • vera orðin ( n ) 21 árs að aldri • hafa ekið bifreið að staðaldri síðustu þrjú árin • fullnægja kröfum um líkamlegt og andlegt hæfi sem gerðar eru til ökumanna í hópi 2 , sbr. reglugerð nr. 830 / 2011 um ökuskírteini • hafa ekki hlotið dóm samkvæmt ákvæðum 2. mgr. 68. gr. almennra hegningarlaga . Auk þess er krafa gerð um að umsækjendur hafi lokið stúdentsprófi eða sambærilegri menntun . Sá sem ekki er með próf á háskólastigi sem veitir kennsluréttindi skal ljúka 30 klukkustunda undirbúningsnámskeiði ( haldið í ágúst ) og þreyta að því loknu skriflegt próf. Til að standast prófið þarf lágmarkseinkunnina 6,0 . Undirbúningsnámskeiðið veitir ekki kennsluréttindi en veitir lágmarksþekkingu sem þarf áður en nám til ökukennara hefst . Með umsókn þarf að fylgja : • stúdentsprófsskírteini • greinagerð þar sem umsækjandi tilgreinir ástæður fyrir námsvali og væntingar til námsins . Hámark 1 bls. • Mælt er með að skila inn ferilskrá og / eða meðmælum sem geta talist umsækjanda til framdráttar í meðferð umsóknar hjá fagráði . Vinsamlega athugið að eftirfarandi er ekki innifalið í námsgjaldi : • kostnaður vegna undirbúningsnáms en sá kostnaður greiðist eingöngu af þeim sem þess náms þarfnast • námsbækur og námsgögn önnur en minniháttar fjölrit sem kennarar útvega eða dreifa í kennslustundum • viðbótarþjálfun í eigin akstri eða kennslu umfram það sem greint er í námsvísi • kostnaður við Ökuskóla 1 , 2 og 3 • vottorð , ljósmynd og önnur svipuð gögn sem nemendur kunna að þurfa að útvega og leggja fram • hugsanlegur aukakostnaður vegna notkunar á skráðri kennslubifreið sem nemendur þurfa að leggja til á verklegu akstursprófi og er þeir gangast undir próf í ökukennslu í bifreið Umsóknir eru metnar af fagráði . Fagráð námsinsBjörgvin Þ.Guðnason , ökukennari og formaður Ökukennarafélags Íslands . Elva Björg Arnarsdóttir , verkefnastjóri hjá ENDURMENNTUN HÍ.Elsa Eiríksdóttir , lektor í verk - og starfsmenntun á Menntavísindasviði Háskóla Íslands . Erna G. Agnarsdóttir , námstjóri hjá ENDURMENNTUN HÍ.Grímur Bjarndal , ökukennari . Holger Torp , deildarstjóri hjá Samgöngustofu . Ef umsókn er samþykkt er farið fram á læknisvottorð og ökuferilsskrá . StyrkirVakin er athygli á að ýmis stéttarfélög og margir vinnuveitendur veita góða styrki til náms . Frekari upplýsingarElva Björg Arnarsdóttir , verkefnastjóri námsins , sími : 525-5293 og tölvupóstur : elvabjorg@hi.is.Elva er með viðtalstíma alla virka daga frá kl. 9:30 til 11:30 .